CELEX: 32017R0704
Language: sl
Date: 2017-04-19 00:00:00
Title: Izvedbena uredba Komisije (EU) 2017/704 z dne 19. aprila 2017 o spremembi Uredbe (ES) št. 891/2009 o odprtju in upravljanju nekaterih tarifnih kvot Skupnosti v sektorju sladkorja

20.4.2017   
               
               
                  SL
               
               
                  Uradni list Evropske unije
               
               
                  L 104/4
               
            IZVEDBENA UREDBA KOMISIJE (EU) 2017/704
      z dne 19. aprila 2017
      o spremembi Uredbe (ES) št. 891/2009 o odprtju in upravljanju nekaterih tarifnih kvot Skupnosti v sektorju sladkorja
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 187 Uredbe,
      ob upoštevanju naslednjega:
      
                  (1)
               
               
                  Stabilizacijsko-pridružitveni sporazum med Evropskima skupnostma in njunimi državami članicami na eni strani ter Bosno in Hercegovino na drugi strani (2) (v nadaljnjem besedilu SPS) je bil podpisan 16. junija 2008 in je začel veljati 1. junija 2015. Člen 27(3) SPS določa dajatev prost dostop za uvoz proizvodov pod tarifnima številkama 1701 in 1702 Kombinirane nomenklature s poreklom iz Bosne in Hercegovine v Unijo do meje letne tarifne kvote 12 000 ton.
               
            
                  (2)
               
               
                  Protokol k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji (3) (v nadaljnjem besedilu: Protokol) je bil podpisan 15. decembra 2016. Podpis Protokola v imenu Evropske unije in njenih držav članic ter začasna uporaba Protokola sta bila odobrena s Sklepom Sveta (EU) 2017/75 (4).
               
            
                  (3)
               
               
                  Člen 2(1) Protokola določa spremembe obstoječih tarifnih kvot za sladkor s poreklom iz Bosne in Hercegovine z učinkom od 1. februarja 2017. Ustrezna letna tarifna kvota za sladkor se poveča z 12 000 ton na 13 210 ton.
               
            
                  (4)
               
               
                  Uredba Komisije (ES) št. 891/2009 (5) določa odprtje in upravljanje tarifnih kvot v sektorju sladkorja, vključno s tistimi za proizvode s poreklom iz Bosne in Hercegovine. Za izvedbo tarifnih kvot za sladkor, določenih v Protokolu, je treba navedeno uredbo ustrezno spremeniti.
               
            
                  (5)
               
               
                  Ker se Protokol uporablja od 1. februarja 2017, bi se morale predlagane spremembe uporabljati od istega datuma in začeti veljati na dan objave.
               
            
                  (6)
               
               
                  Ukrepi iz te uredbe so v skladu z mnenjem Odbora za skupno ureditev kmetijskih trgov –
               
            SPREJELA NASLEDNJO UREDBO:
      Člen 1
      Uredba (ES) št. 891/2009 se spremeni:
      
                  1.
               
               
                  točka (f) v členu 1 se nadomesti z naslednjim:
                  
                              „(f)
                           
                           
                              v členu 27(3) Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Bosno in Hercegovino na drugi strani (*1), kakor je bil spremenjen s Protokolom k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji (*2);
                           
                        
                     (*1)  UL L 164, 30.6.2015, str. 2."
						
                  
                     (*2)  UL L 12, 17.1.2017, str. 3.“;"
						
               
            
                  2.
               
               
                  del II v Prilogi I se nadomesti z besedilom iz Priloge k tej uredbi.
               
            Člen 2
      Ta uredba začne veljati na dan objave v Uradnem listu Evropske unije.
      Uporablja se od 1. februarja 2017.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 19. aprila 2017
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 347, 20.12.2013, str. 671.
      
         (2)  UL L 164, 30.6.2015, str. 2.
      
         (3)  UL L 12, 17.1.2017, str. 3.
      
         (4)  Sklep Sveta (EU) 2017/75 z dne 21. novembra 2016 o podpisu v imenu Unije in njenih držav članic ter o začasni uporabi Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji (UL L 12, 17.1.2017, str. 1).
      
         (5)  Uredba Komisije (ES) št. 891/2009 z dne 25. septembra 2009 o odprtju in upravljanju nekaterih tarifnih kvot Skupnosti v sektorju sladkorja (UL L 254, 26.9.2009, str. 82).
      
         PRILOGA
         
            
               „Del II: balkanski sladkor
            
            
                        Tretja država ali carinska območja
                     
                     
                        Zaporedna številka
                     
                     
                        Oznaka KN
                     
                     
                        Količina (v tonah)
                     
                     
                        Stopnja v okviru kvote (EUR/tono)
                     
                  
                        Albanija
                     
                     
                        09.4324
                     
                     
                        1701  in 1702 
                     
                     
                        1 000 
                     
                     
                        0
                     
                  
                        Bosna in Hercegovina
                     
                     
                        09.4325
                     
                     
                        1701  in 1702 
                     
                     
                        13 210 
                     
                     
                        0
                     
                  
                        Srbija
                     
                     
                        09.4326
                     
                     
                        1701  in 1702 
                     
                     
                        181 000 
                     
                     
                        0
                     
                  
                        Nekdanja jugoslovanska republika Makedonija
                     
                     
                        09.4327
                     
                     
                        1701  in 1702 
                     
                     
                        7 000 
                     
                     
                        0“